CELEX: 62013CN0336
Language: fi
Date: 2013-06-19 00:00:00
Title: Asia C-336/13 P: Valitus, jonka Euroopan komissio on tehnyt 19.6.2013 unionin yleisen tuomioistuimen (ensimmäinen jaosto) asiassa T-671/11, IPK International — World Tourism Marketing Consultants GmbH v. Euroopan komissio, 10.4.2013 antamasta tuomiosta

7.9.2013   
            
            
               FI
            
            
               Euroopan unionin virallinen lehti
            
            
               C 260/25
            
         Valitus, jonka Euroopan komissio on tehnyt 19.6.2013 unionin yleisen tuomioistuimen (ensimmäinen jaosto) asiassa T-671/11, IPK International — World Tourism Marketing Consultants GmbH v. Euroopan komissio, 10.4.2013 antamasta tuomiosta
   (Asia C-336/13 P)
   2013/C 260/43
   Oikeudenkäyntikieli: saksa
   
      Asianosaiset
   
   
      Valittaja: Euroopan komissio (asiamiehet: F. Dintilhac, G. Wilms ja G. Zavvos)
   
      Muu osapuoli: IPK International — World Tourism Marketing Consultants GmbH
   
      Vaatimukset
   
   
               —
            
            
               Unionin yleisen tuomioistuimen (ensimmäinen jaosto) asiassa T-671/11 10.4.2013 antama tuomio on kumottava
            
         
               —
            
            
               IPK International — World Tourism Marketing Consultants GmhbH:n 22.12.2011 komissiota vastaan nostama kanne on hylättävä
            
         
               —
            
            
               IPK International — World Tourism Marketing Consultants GmbH on velvoitettava korvaamaan molemmissa oikeusasteissa aiheutuneet oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksenalainen tuomio on oikeudellisesti virheellinen useista syistä:
   
               a)
            
            
               Tuomiossa ei oteta huomioon unionin tuomioistuimen oikeuskäytäntöä, jonka mukaan hyvityskorko toimii inflaation hyvityksenä.
            
         
               b)
            
            
               Tuomiossa ei tehdä eroa hyvityskorkojen ja viivästyskorkojen välillä, mikä on ristiriidassa unionin tuomioistuimen oikeuskäytännön kanssa, ja siinä vahvistetaan näiden molempien korkojen suuruus EKP:n perusrahoitusoperaatioille vahvistaman korkokannan perusteella kahdella prosenttiyksiköllä korotettuna.
            
         
               c)
            
            
               Tuomiossa on tehty laskuvirhe, kun hyvityskorko on pääomitettu ja viivästyskorko laskettu 15.4.2011 lukien.
            
         
               d)
            
            
               Unionin yleinen tuomioistuin tulkitsee tuomiossa virheellisesti riidanalaista päätöstä ja asiassa T-297/05 (1) itse antamaansa tuomiota, ja ottaa tosiseikat vääristyneellä tavalla huomioon.
            
         
               e)
            
            
               Tuomiota ei ole perusteltu riittävästi: perusteluista eivät käy ilmi korkojen suuruuden laskemisen perusteet eikä viivästyskorkojen alkamisajan peruste, minkä lisäksi perustelut sinällään ovat ristiriitaiset.
            
         
               f)
            
            
               Tuomiossa loukataan perusteettoman edun palautusta koskevia unionin oikeuden periaatteita.
            
         
      (1)  Unionin yleisen tuomioistuimen tuomio 15.4.2011, Kok., s. II-1859.